गंगासागर गार्डन को संवारने के लिए कवायद शुरू
शहर के सभी वर्ग को सुविधाएं उपलब्ध कराने के उद्देश्य से गंगसागर तालाब गार्डन को संवारने की कवायद की जा रही है। गार्डन को आधुनिक सुविधाओं से लैस करने की तैयारी एक माह पहले ही शुरू हो गई है। अब सामान्य सभा की बैठक के बाद माना जा रहा है कि काम में गति आएगी और योजनाबद्ध तरीके से सुविधाएं उपलब्ध कराई जाएगी।
योजना को अमलीजामा पहनाने नपा प्रशासन रणनीति बनाने में जुट गई है। प्रशासनिक अधिकारी और जनप्रतिनिधियों के मध्य इस संबंध में चर्चाओं का दौर शुरू हो गया है। सबसे पहले वाई-फाई लगाने की प्लानिंग की जा रही है। इसके बाद कैंटिन, सियान सदन खोला जाएगा। वहीं गार्डन में बच्चों व महिलाओं के लिए मनोरंजक सामग्रियां व पर्याप्त बैठक व्यवस्था की जाएगी। सभी सुविधाएं एक साथ मिलने से गार्डन में रौनकता बढ़ेगी। बच्चें, युवा, महिला व बुजुर्ग वर्ग के लिए सुविधाएं उपलब्ध होने के बाद गार्डन में आने वाले लोगों की संख्या बढ़ेगी।
युवा वर्ग के लिए फ्री वाइ-फाई - सबसे पहले युवाओं को गार्डन में फ्री वाइ-फाई की सुविधा मिलेगी। नपा के अनुसार जल्द ही बीएसएनएल या अन्य प्राइवेट कंपनी से चर्चा कर कनेक्शन संबंधित जानकारी ली जाएगी। इसके बाद प्लान के आधार पर वाई-फाई लगवाया जाएगा।
सभी वर्ग को एक साथ कैंटिन की सुविधा मिलेगी : युवा, बुजुर्ग, महिला, पुरूष व बच्चें सभी वर्ग के लिए गार्डन में सर्वसुविधायुक्त कैंटीन खोला जाएगा। एक माह के अंदर मरम्मत कार्य कर यह सुविधाएं जल्द उपलब्ध किया जाएगा। कैंटिन खुलने के बाद गार्डन में ही लोगों को खाने की चीजें उपलब्ध हो जाएगी।
नगर पालिका सामान्य सभा की बैठक में गंगासागर तालाब पार स्थित गार्डन में वाई-फाई सुविधा उपलब्ध कराने सभी ने सहमति दी है। आगे की विभागीय कार्रवाई करेंगे और गार्डन में वाई-फाई लगवाएंगे। मिथेलश अवस्थी, सीएमओ नगर पालिका
गार्डन में वाई-फाई जल्द लगाया जाएगा ताकि युवाओं को सुविधा मिलें। इसके बाद गार्डन के अंदर ही कैंटिंन, सियान सदन संचालित किया जाएगा। साथ ही बच्चों के लिए मनोरंजक सामग्रियों की व्यवस्था की जाएगी। ताकि गार्डन की रौनकता बनी रहें। विकास चोपड़ा, अध्यक्ष नगर पालिका बालोद
बालोद। शहर के गंगसागर तालाब गार्डन को संवारने की कवायद की जा रही है।
मिलेगी सुविधा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva